Sirna seeraa siviilii keessatti gaheen Abbootii seeraa godhamee kan addatti fudhatamu dhimma tokko murteessuudha. Bakka bu'ootni uummataa filataman qofti seera baasu qabu, aamantiin jedhu hanga amma bu'uura ta'uudhaan kan itti fufaa jiru waan ta'eef gaheen Abbootii seeraa kun hagas mara kan jijjiiramaa jiru miti. Sirni haqaa biyya keenyaa sarara kana kan hordoofuudha.Haa ta'u malee abbootiin seeraa walitti fufiinsa godhanii seera hin baasan jechuus hin dandeenyu. Seerri isaan baasan seera ta'a kan jedhu hanga kamiitti kan jedhutu nama walgaafachiisa.